**Informačný materiál k výzve Operačného programu Ľudské zdroje**

**Výstavba predškolských zariadení v obciach s prítomnosťou marginalizovaných rómskych komunít**

**Rekonštrukcia predškolských zariadení s dôrazom na rozšírenie kapacity v obciach s prítomnosťou marginalizovaných rómskych komunít**

Kód výzvy OPLZ-PO6-SC612-2018-1

Špecifický cieľ 6.1.2 Zlepšiť prístup ku kvalitnému vzdelávaniu vrátane vzdelávania a starostlivosti v ranom detstve

Dátum vyhlásenia 9.10. 2018

1. hodnotiace kolo 06.11. 2018

2. hodnotiace kolo 22.02. 2018

Finančná alokácia 25 000 000 €

Minimálna výška príspevku: nestanovuje sa

Maximálna výška príspevku: 1 900 000 €

Výška spolufinancovania 5 %

Žiadateľ:

* **Obce s prítomnosťou marginalizovaných rómskych komunít (ďalej len MRK)**

**OPRÁVNENOSŤ AKTIVÍT REALIZÁCIE PROJEKTU:**

**1. Typ aktivity: Podpora výstavby nových predškolských zariadení12 v obciach s prítomnosťou MRK.**

Názov hlavnej aktivity :  
„**Výstavba novej budovy materskej školy/elokovaného pracoviska**“

Spôsob realizácie :

* **A) výstavba novej budovy materskej školy/elokovaného pracoviska za účelom zriadenia materskej školy/ elokovaného pracoviska**
* **B**) **výstavba novej budovy materskej školy/elokovaného pracoviska**, **za účelom rozšírenia a presunutia kapacity existujúcej materskej školy/elokovaného pracoviska**

**V prípade spôsobu realizácie a,** budú podporené projekty zamerané na výstavbu nových materských škôl/elokovaných pracovísk v obciach s prítomnosťou MRK, ktoré budú navštevovať deti z prostredia MRK, musí byť dodržaná **minimálna kapacita určená pre deti z MRK**, ktorá predstavuje **20 % z plánovanej kapacity** materskej školy/ elokovaného pracoviska.

**V prípade spôsobu realizácie b,** budú podporené projekty, pri ktorých bude výstavba novej budovy materskej školy/elokovaného pracoviska zameraná na rozšírenie kapacity existujúcej materskej školy/elokovaného pracoviska. Rozšírenie kapacity znamená **nárast existujúcej kapacity** materskej školy/elokovaného pracoviska **minimálne o 30 %** z kapacity materskej školy/elokovaného pracoviska v čase podania ŽoNFP (t. j. z kapacity pred jej rozšírením). **Súčasne** musí byť dodržaná **minimálna kapacita určená pre deti z MRK z kapacity zariadenia po navýšení o požadovaných 30 %**, ktorý predstavuje **20 %** z plánovanej kapacity materskej školy/elokovaného pracoviska po navýšení.

**V prípade spôsobu realizácie b,** platí, že podporené budú projekty, pri ktorých žiadateľ preukáže, že z objektívnych dôvodov15 nie je možné rozšírenie kapacity materskej školy/elokovaného pracoviska prostredníctvom rekonštrukcie existujúcej budovy materskej školy/elokovaného pracoviska.

**2. Typ aktivity: Podpora rekonštrukcie predškolských zariadení v obciach s prítomnosťou MRK s dôrazom na rozšírenie kapacity.**Názov hlavnej aktivity :

**„Rekonštrukcia budovy materskej školy/elokovaného pracoviska“**

**Spôsob realizácie :**

**Rekonštrukcia, prístavba, nadstavba, zmena dispozície:**

* **A) budovy materskej školy/elokovaného pracoviska za účelom rozšírenia jej kapacity;**
* **B) inej budovy** pre potreby **materskej školy/elokovaného pracoviska za účelom presunutia a rozšírenia existujúcej kapacity z existujúcej materskej školy/elokovaného pracoviska;**
* **C) inej budovy za účelom zriadenia materskej školy/elokovaného pracoviska;**

**V prípade spôsobu realizácie a, alebo b,** podporené budú projekty, pri ktorých bude rekonštrukcia zameraná na rozšírenie kapacity existujúcej materskej školy/elokovaného pracoviska. Rozšírenie kapacity znamená **nárast kapacity** existujúcej materskej školy/elokovaného pracoviska **minimálne o 30 %** z kapacity materskej školy/elokovaného pracoviska v čase podania ŽoNFP (teda z kapacity pred jej rozšírením). **Súčasne** musí byť dodržaná **minimálna kapacita určená pre deti z MRK** **z kapacity zariadenia po navýšení o 30 %** , ktorá predstavuje **20 %** z plánovanej kapacity materskej školy/elokovaného pracoviska po navýšení.

**V prípade spôsobu realizácie b,** budú podporené projekty, pri ktorých žiadateľ preukáže, že z objektívnych dôvodov nie je možné rozšírenie kapacity materskej školy / elokovaného pracoviska prostredníctvom rekonštrukcie existujúcej budovy materskej školy / elokovaného pracoviska.

**V prípade spôsobu realizácie c,** budú podporené projekty zamerané na rekonštrukciu budovy za účelom zriadenia novej materskej školy/elokovaného pracoviska, ktoré budú navštevovať deti z prostredia MRK, pričom musí byť dodržaná **minimálna kapacita určená pre deti z MRK** , ktorá predstavuje **20 %** z plánovanej kapacity materskej školy/elokovaného pracoviska.

Pre oba typy aktivít platí:

* počas sledovaného obdobia, t.j. každý rok obdobia udržateľnosti, musí byť z celkového počtu detí, ktoré navštevujú materskú školu/elokované pracovisko v sledovanom roku, **min. 15% detí z MRK**,
* žiadateľ/prijímateľ je povinný na konci obdobia udržateľnosti projektu preukázať, že z kumulatívnej hodnoty počtu detí, ktoré navštevovali materskú školu/elokované pracovisko počas obdobia udržateľnosti, bolo **min. 20% detí z MRK** .